CELEX: C2005/093/73
Language: el
Date: 2005-04-16 00:00:00
Title: Υπόθεση Τ-77/04: Προσφυγή του Andrea Balduini κατά της Επιτροπής των Ευρωπαϊκών Κοινοτήτων, ασκηθείσα στις 19 Φεβρουαρίου 2005

16.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/40
            
         Προσφυγή του Andrea Balduini κατά της Επιτροπής των Ευρωπαϊκών Κοινοτήτων, ασκηθείσα στις 19 Φεβρουαρίου 2005
   (Υπόθεση Τ-77/04)
   (2005/C 93/73)
   Γλώσσα διαδικασίας: η ιταλική
   Ο Andrea Balduini, εκπροσωπούμενος από τον Gabriele Balduini, avvocato, άσκησε στις 19 Φεβρουαρίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Ευρωπαϊκής Επιτροπής.
   Ο προσφεύγων ζητεί από το Πρωτοδικείο:
   
               1)
            
            
               να ακυρώσει την απόφαση της ΑΔΑ της 12ης Νοεμβρίου 2004, ADMIN. B.2-PC/amd-D (2004)27617, η οποία του κοινοποιήθηκε με συστημένη επιστολή και απόδειξη παραλαβής της 15ης Νοεμβρίου 2004 και την οποία παρέλαβε στις 22 Νοεμβρίου 2004, και να χωρήσει στην εξαφάνιση των ερωτήσεων 11 και 36 της δοκιμασίας Α (γνώση του πεδίου) του διαγωνισμού EPSO/A/11/03, ή και μίας εξ αυτών·
            
         
               2)
            
            
               συνακόλουθα, αφού ακυρώσει την απόφαση της εξεταστικής επιτροπής του διαγωνισμού EPSO/A/11/03, η οποία κοινοποιήθηκε στον προσφεύγοντα με ανακοίνωση της 14ης Μαΐου 2004, EPSO/5000LM – EN, να αναγνωρίσει ότι ο προσφεύγων περιλαμβάνεται μεταξύ των 450 λαβόντων τα περισσότερα μόρια, οπότε γίνεται δεκτός στην επόμενη φάση του διαγωνισμού EPSO/A/11/03·
            
         
               3)
            
            
               να καταδικάσει την αντίδικο στα δικαστικά έξοδα.
            
         Λόγοι και κύρια επιχειρήματα
   Ο προσφεύγων έλαβε μέρος στον γενικό διαγωνισμό EPSO/A/11/03, ο οποίος προέβλεπε, σε πρώτη φάση, τη διενέργεια τριών δοκιμασιών προεπιλογής.
   Με ανακοίνωση της 14ης Μαΐου 2004, η εξεταστική επιτροπή γνωστοποίησε στον προσφεύγοντα ότι από τα συνολικά αποτελέσματα στις δοκιμασίες προεπιλογής, ο τελευταίος έλαβε 44,726 μόρια, οπότε δεν μπορούσε να συμπεριληφθεί στην κατηγορία των 450 λαβόντων τα περισσότερα μόρια και δεν μπορούσε να γίνει ως εκ τούτου δεκτός στις επόμενες δοκιμασίες.
   Με μεταγενέστερη ανακοίνωση, η εξεταστική επιτροπή διευκρίνισε σε όλους τους υποψηφίους ότι τα αποτελέσματα των δοκιμασιών προεπιλογής έλαβαν χώρα αφού προηγουμένως ή ίδια είχε ακυρώσει πέντε ερωτήσεις των ανωτέρων δοκιμασιών (την υπ' αριθ. 17 της δοκιμασίας Α, τις υπ' αριθ. 4 και 20 της δοκιμασίας Β και τις υπ' αριθ. 45 και 52 της δοκιμασίας Γ).
   Η υποβληθείσα στην εξεταστική επιτροπή αίτηση αναθεωρήσεως και η υποβληθείσα στον EPSO ένσταση απορρίφθηκαν. Με τις ανωτέρω δύο διαδικασίες, ο προσφεύγων ζητούσε να ακυρωθούν άλλες δύο ερωτήσεις της δοκιμασίας Α (οι υπ' αριθ. 11 και 36), με το αιτιολογικό ότι ήσαν όλως πεπλανημένες, στερούνταν λογικής και ήσαν ακατανόητες, προκειμένου να επιτύχει αποτέλεσμα τέτοιο ώστε να μπορέσει να συμπεριληφθεί στον αριθμό των 450 καλυτέρων υποψηφίων και να συνεχίσει τις επόμενες φάσεις του διαγωνισμού. Αμφότερες οι διαδικασίες δεν ευοδώθηκαν.
   Προς υποστήριξη των ισχυρισμών του, ο προσφεύγων επικαλείται την παραβίαση της αρχής της ίσης μεταχειρίσεως, κατά το άρθρο 5, παράγραφος 3, του Κανονισμού Υπηρεσιακής Καταστάσεως των Υπαλλήλων.